Janet Louise Smith

Janet Louise Smith (Pennsylvania, Ameriketako Estatu Batuak, 1951) estatubatuar zientzialaria, biologoa, ikertzailea eta irakaslea da. Kimika Biologikoko eta biofisikako irakaslea da, Michigango Unibertsitateko Biologia Estrukturaleko Zentroko zuzendaria. Advanced Photon Source argi iturri sinkrotroiko Minbiziaren Institutuetako eta Medikuntza Zientzia Orokorretako biologia estrukturaleko instalazioetako zuzendari zientifiko kargua ere betetzen du.

 Bizitza 
Smith Pennsylvania estatuan jaio zen eta Kimika ikasi zuen Pennsylvaniako Indiana Unibertsitatean. 1973 urtean graduatu ostean, graduondoko ikasketak egin zituen Wisconsin-Madisongo Unibertsitatean. Doktoretza 1978an lortu zuen. Doktoretza ondoko lanpostu bat lortu zuen Itsas Bilaketa Laborategian, eta bertan Wayne Hendricksonekin lan egin zuen.

 Lan ibilbidea 
Bere ibilbidearen hasieratik, Smithen ikerketa-lanaren helburua proteinek molekulen mailan duten funtzioa ulertzea izan zen, proteinen egitura aztertuz. Bere laborategian proteinen egitura argitzeko erabiltzen den teknika esperimental nagusia X izpien kristalografia da. Smithen lana ere egiturak zehazteko metodoetara bideratu da, eta Dispertsio Anomalo Anizkoitza (MAD) garatzen lagundu du.2007 urtetik Zientzia Aurreratzeko Amerikako Elkarteko kidea da.

Bere taldearen lorpenen artean, Zika birusak ekoiztutako proteina baten ikerketa nabarmentzen da, birusaren ugalketan inplikatuta egon daitekeena, eta ostalariaren sistema immunitarioarekin duen interakzioa.

 Sariak eta aintzatespenak 

 Osasun Institutu Nazionalen MERIT Saria (1998-2008).

 Zientziaren Aurrerapenerako Amerikako Elkarteko kidea (2007)

 Mildred Cohn Award in Biological Chemistry (2022)

 Erreferentziak 

 Kanpo estekak 

Kategoria:Ameriketako Estatu Batuetako zientzialariak
Kategoria:Emakume zientzialariak
Kategoria:Ameriketako Estatu Batuetako biokimikariak
Kategoria:Emakume biokimikariak
Kategoria:Emakume ikertzaileak
Kategoria:Emakume biologoak
Kategoria:Emakume irakasleak
Kategoria:Ameriketako Estatu Batuetako irakasleak